[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 28.6.2007

COM(2007) 362 τελικό

ΕΚΘΕΣΗ ΤΗΣ ΕΠΙΤΡΟΠΗΣ

Ετήσια έκθεση της Επιτροπής σχετικά με την κατάσταση του Ταμείου Εγγύησης και τη διαχείρισή του κατά το οικονομικό έτος 2006 {SEC(2007) 869}

ΠΙΝΑΚΑΣ ΠΕΡΙΕΧΟΜΕΝΩΝ

1. Νομική βάση 3

2. Κατάσταση του Ταμείου στις 31 Δεκεμβριου 2006 3

2.1 Xρηματοοικονομική ανάλυση 3

2.2 Παρουσίαση των λογαριασμών 5

2.3 Οικονομική κατάσταση του Ταμείου Εγγύησης προ της ενοποίησης στις 31 Δεκεμβρίου 2006 5

2.3.1 Ισολογισμός του Ταμείου Εγγύησης προ της ενοποίησης 6

2.3.2 Λογαριασμός οικονομικού αποτελέσματος του Ταμείου Εγγύησης προ της ενοποίησης 9

3. Πόροι του Ταμείου 11

3.1. Πληρωμές από τον Γενικό Προϋπολογισμό κατά τη διάρκεια του οικονομικού έτους 11

3.2. Τόκοι από τις τοποθετήσεις των ρευστών διαθεσίμων του Ταμείου 12

3.3. Ποσά που ανακτήθηκαν από υπερήμερους οφειλέτες 13

4. Υποχρεώσεις του Ταμείου 13

4.1. Πληρωμές για αθέτηση υποχρεώσεων 13

4.2. Αμοιβή της ΕΤΕπ 14

1. Νομική βάση

Με τον κανονισμό (EΚ, Ευρατόμ) αριθ. 2728/94 του Συμβουλίου, της 31ης Οκτωβρίου 1994 (εφεξής “ο κανονισμός”) συστάθηκε Ταμείο Εγγύησης για τις εξωτερικές δράσεις (εφεξής "το Ταμείο") που έχει ως σκοπό την εξόφληση των πιστωτών της Κοινότητας σε περίπτωση αθέτησης των υποχρεώσεων των δικαιούχων δανείων που έχει χορηγήσει ή έχει εγγυηθεί η Κοινότητα (ΕΕ L 293, 12.11.1994, σ. 1). Ο κανονισμός τροποποιήθηκε με τον κανονισμό (EΚ, Ευρατόμ) αριθ. 1149/99, της 25ης Μαΐου 1999 (ΕΕ L 139, 2.6.1999, σ. 1) και τον κανονισμό (EΚ, Ευρατόμ) του Συμβουλίου αριθ. 2273/2004, της 22ας Δεκεμβρίου 2004 (ΕΕ L 396, 31.12.2004, σ. 28) που τροποποιήθηκε τελευταία με τον κανονισμό (ΕΚ, Ευρατόμ) αριθ. 89/2007 του Συμβουλίου, της 30ής Ιανουαρίου 2007 (ΕΕ L 22, της 31.1.2007, σ. 1) (εφεξής «ο τροποποιημένος κανονισμός»). Η τελευταία αυτή τροποποίησή του ισχύει από 1ης Ιανουαρίου 2007.

Σύμφωνα με το άρθρο 6 του κανονισμού, η Επιτροπή ανέθεσε τη χρηματοοικονομική διαχείριση του Ταμείου στην Ευρωπαϊκή Τράπεζα Επενδύσεων (EΤΕ) βάσει συμφωνίας που υπογράφηκε μεταξύ της Κοινότητας και της ΕΤΕπ στις 23 Νοεμβρίου 1994 στις Βρυξέλλες και στις 25 Νοεμβρίου 1994 στο Λουξεμβούργο (εφεξής «η συμφωνία»).

Βάσει του άρθρου 8 παράγραφος 2 της συμφωνίας, η Τράπεζα υποβάλλει στην Επιτροπή, πριν από την 1η Μαΐου κάθε έτους, έκθεση σχετικά με την κατάσταση και τη διαχείριση του Ταμείου, η οποία περιλαμβάνει τον λογαριασμό διαχείρισης, «κατάσταση οικονομικών αποτελεσμάτων», και τον ισολογισμό του Ταμείου για το προηγούμενο έτος, «δήλωση χρηματοοικονομικής κατάστασης του Ταμείου». Περισσότερες λεπτομέρειες της έκθεσης που καλύπτουν το έτος 2006 παρατίθενται στο τμήμα 2 του εγγράφου εργασίας των υπηρεσιών της Επιτροπής (εφεξής «το παράρτημα»)[1].

Επιπλέον, το άρθρο 7 του τροποποιημένου κανονισμού προβλέπει ότι η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο, μέχρι την 31η Μαΐου του επόμενου έτους, έκθεση σχετικά με την κατάσταση του Ταμείου και τη διαχείρισή του για κάθε οικονομικό έτος.

2. Κατάσταση του Ταμείου στις 31 Δεκεμβρίου 2006

2.1 Χρηματοοικονομική ανάλυση

Η κατάσταση του Ταμείου παρουσιάζεται σύμφωνα με τα διεθνή πρότυπα χρηματοοικονομικής πληροφόρησης (ΔΠΧΠ) κατά το κλείσιμο του οικονομικού έτους 2006. Το συνολικό ποσό των διαθεσίμων του Ταμείου ανερχόταν σε 1.379.697.691,89 (βλ. τμήμα 3 του παραρτήματος: Δήλωση της χρηματοοικονομικής κατάστασης του Ταμείου στις 31 Δεκεμβρίου 2006, που υποβλήθηκε από την ΕΤΕπ). Το ποσό αυτό αντιστοιχεί στο άθροισμα, από την ίδρυση του Ταμείου, όλων:

- των ποσών που καταβλήθηκαν στο Ταμείο από τον προϋπολογισμό (2.799.914.500,00 EUR)·

- των διαδοχικών καθαρών ετήσιων αποτελεσμάτων (575.869.592,23 EUR)·

- των ανακτηθέντων ποσών από πληρωμές του Ταμείου για αθετήσεις υποχρεώσεων 575.673.913,77 EUR·

- μείον διαχειριστικά τέλη της ΕΤΕπ ύψους 714.719,38 EUR που αντιστοιχούν στην πληρωμή που θα πραγματοποιηθεί το 2007·

- των εισπραχθεισών προμηθειών για καθυστερημένες αποπληρωμές το 2002 (5.090.662,91 EUR)·

- της προσαρμογής λόγω της εφαρμογής ΔΠΧΠ για την αποτίμηση του χαρτοφυλακίου του Ταμείου (14.996.561,86 EUR(βλ. σημείο «Αποθεματικά» στο Παθητικό του Ισολογισμού του Ταμείου Εγγύησης στο Τμήμα 3 του παραρτήματος)·

- μείον τις καταπτώσεις εγγυήσεων από τους πόρους του Ταμείου (477.860.856,19 EUR)·

- των διαδοχικών επανακαταβολών των πλεονασμάτων του Ταμείου στον προϋπολογισμό (1.775.870.000,00 EUR)·

- και μιας έκτακτης επανακαταβολής στον προϋπολογισμό ύψους 338.831.402,07 EUR, η οποία αντιπροσωπεύει το 9% των εκκρεμών πράξεων από 1ης Μαΐου 2004 υπέρ των δέκα νέων κρατών μελών (βλ. τμήμα 1 της τροποποίησης του κανονισμού του Ταμείου του 2004).

Μετά την αφαίρεση των δεδουλευμένων πληρωτέων λογαριασμών ύψους 743.249,38 EUR), εκ των οποίων 714.719,38 EUR για διαχειριστικά τέλη (αμοιβή της ΕΤΕπ), το σύνολο του καθαρού ισολογισμού στις 31 Δεκεμβρίου 2006 ανερχόταν στο ποσό των 1.378.954.442,51 EUR.

Στις 31 Δεκεμβρίου 2006, οι εκκρεμούσες πράξεις δανειοδοσίας και παροχής δανειακών εγγυήσεων συν τους δεδουλευμένους τόκους επί δανείων χορηγηθέντων στη Βουλγαρία και τη Ρουμανία ανέρχονταν σε 2.899.334.719,06 EUR. Με την ένταξη των χωρών αυτών στην Ευρωπαϊκή Ένωση την 1η Ιανουαρίου 2007 και έως σήμερα, ποσό ύψους 260.940.124,72 EUR επανακαταβλήθηκε στις 14 Φεβρουαρίου 2004 στον προϋπολογισμό με βάση τον τροποποιημένο κανονισμό.

Το άρθρο 3 του τροποποιημένου κανονισμού προβλέπει ότι το ποσό του Ταμείου πρέπει να ανέρχεται σε κατάλληλο επίπεδο (ποσό-στόχος) ίσο με το 9% του συνόλου των αναλήψεων υποχρεώσεων της Κοινότητος που απορρέουν από κάθε πράξη, προσαυξημένο με τους δεδουλευμένους και μη καταβληθέντες τόκους.

Ως εκ τούτου, οι πράξεις δανειοδοσίας και παροχής δανειακών εγγυήσεων υπέρ τρίτων χωρών[2] συν τους δεδουλευμένους τόκους ανήλθαν σε 11.025.065.532,58 EUR στις 31 Δεκεμβρίου 2006, εκ των οποίων 109.809.066,54 EUR αντιστοιχούσαν σε δεδουλευμένους τόκους. Ο λόγος των πόρων του Ταμείου 1.118.014.317,79 EUR (1.378.954.442,51 EUR - 260.940.124,72 EUR) προς τις αναλήψεις υποχρεώσεων, κατά την έννοια του τροποποιημένου κανονισμού, ανερχόταν σε 10,1%. Εφόσον ο λόγος αυτός υπερβαίνει το ποσό-στόχο του 9% επί του συνόλου των εγγυήσεων (στρογγυλοποιημένο σε 992,26 εκατ. EUR), πρέπει να πραγματοποιηθεί επανακαταβολή από το Ταμείο στον Γενικό Προϋπολογισμό της Ευρωπαϊκής Ένωσης, όπως προβλέπεται στο άρθρο 3 παράγραφος 3 του τροποποιημένου κανονισμού το 2007. Το ποσό που πρέπει να καταχωρηθεί το 2007 ως πλεόνασμα στο προσχέδιο προϋπολογισμού του 2008 είναι 125.750.000,00 EUR.

2.2 Παρουσίαση των λογαριασμών

Δεδομένου ότι η Επιτροπή έχει αποφασίσει να καταρτίζει τους λογαριασμούς της βάσει νέων λογιστικών κανόνων εμπνευσμένων από τις αρχές των ΔΛΠΔΤ/ΔΠΧΠ, οι προ της ενοποίησης οικονομικές καταστάσεις του Ταμείου καταρτίσθηκαν σύμφωνα με τις ίδιες αρχές όπως περιγράφεται στο παράρτημα.

2.3 Οικονομική κατάσταση του Ταμείου Εγγύησης προ της ενοποίησης στις 31 Δεκεμβρίου 2006

Το συνολικό ύψος του προ της ενοποίησης ισολογισμού ανέρχεται σε 1.380.797.489,49 ευρώ. Το ποσό αυτό περιλαμβάνει το συνολικό ποσό του Ταμείου συν τις καθυστερημένες οφειλές που καλύπτονται από το Ταμείο, τους οφειλόμενους τόκους υπερημερίας και άλλες λογιστικές οφειλές προκειμένου να παρουσιαστεί μία πλήρης σειρά χρηματοοικονομικών καταστάσεων για το Ταμείο στο τέλος του έτους οι οποίες ενσωματώνονται στον ενοποιημένο ισολογισμό της ΕΕ.

Οι μεγάλες αλλαγές στην παρουσίαση των λογαριασμών εξηγούνται στις σημειώσεις με σκοπό τη συμφωνία των αριθμητικών στοιχείων με την οικονομική κατάσταση της ΕΤΕπ που παρατίθεται στο παράρτημα (παράγραφος 3.2)

2.3.1 Ισολογισμός του Ταμείου Εγγύησης προ της ενοποίησης

Ισολογισμός Ενεργητικό (EUR) | 2006 | 2005 |

Κυκλοφορούν ενεργητικό |

Βραχυπρόθεσμες απαιτήσεις | 1.099.797,60 | 1.227.798,12 |

Άλλα | 1.099.797,60 | 1.227.798,12 |

Βραχυπρόθεσμες επενδύσεις | 939.964.332,03 | 1.008.639.934,02 |

Χαρτοφυλάκιο ΔΠΠ (Διαθέσιμα προς πώληση στοιχεία) - κόστος | 909.631.292,30 | 946.662.502,30 |

Χαρτοφυλάκιο ΔΠΠ – αναλογιστική διαφορά | -7.298.412,75 | -8.860.547,41 |

Χαρτοφυλάκιο ΔΠΠ –προσαρμογή στην εύλογη αξία | 14.654.734,60 | 46.565.266,11 |

Χαρτοφυλάκιο ΔΠΠ - δεδουλευμένα | 22.976.717,60 | 24.272.713,02 |

Χαρτοφυλάκιο ΔΠΠ – απομείωση αξίας |

Ταμειακά διαθέσιμα και ισοδύναμά τους | 439.733.359,86 | 316.024.023,23 |

Τρεχούμενοι λογαριασμοί | 1.158.007,44 | 1.582.089,98 |

Βραχυπρόθεσμες καταθέσεις — ονομαστικές τιμές | 436.500.000,00 | 313.500.000,00 |

Δεδουλευμένοι τόκοι επί βραχυπρόθεσμων καταθέσεων | 2.075.352,42 | 941.933,25 |

Λοιπά ισοδύναμα μετρητών - κόστος |

Δεδουλευμένοι τόκοι επί λοιπών ισοδυνάμων μετρητών |

Σύνολο κυκλοφορούντος ενεργητικού | 1.380.797.489,49 | 1.325.891.755,37 |

ΣΥΝΟΛΟ | 1.380.797.489,49 | 1.325.891.755,37 |

Ισολογισμός : Παθητικό (EUR): | 2006 | 2005 |

A. ΙΔΙΑ ΚΕΦΑΛΑΙΑ |

Κεφάλαια (Ταμείο Εγγύησης) | 685.213.097,93 | 650.303.097,93 |

Πληρωμές από τον προϋπολογισμό | 559.463.097,93 | 557.573.097,93 |

(πλεόνασμα καταβλητέο στον προϋπολογισμό) | 125.750.000,00 | 92.730.000,00 |

Αποθεματικά | 14.996.561,86 | 46.981.944,72 |

Πρώτη εφαρμογή – αποθεματικό εύλογης αξίας | 341.827,26 | 416.678,61 |

Μεταβολή επί της εύλογης αξίας των στοιχείων ΔΠΠ | 14.654.734,60 | 46.565.266,11 |

Σωρευτικό πλεόνασμα / έλλειμμα | 627.856.153,68 | 577.197.865,26 |

Αποτελέσματα εις νέον | 627.856.153,68 | 577.197.865,26 |

Οικονομικό αποτέλεσμα χρήσης | 51.965.637,41 | 50.658.288,42 |

Σύνολο ιδίων κεφαλαίων | 1.380.031.450,88 | 1.325.141.196,33 |

ΒΡΑΧΥΠΡΟΘΕΣΜΕΣ ΥΠΟΧΡΕΩΣΕΙΣ: |

Πληρωτέοι λογαριασμοί | 766.038,61 | 750.559,04 |

Άλλα | 766.038,61 | 750.559,04 |

Σύνολο τρεχουσών υποχρεώσεων | 766.038,61 | 750.559,04 |

ΣΥΝΟΛΟ | 1.380.797.489,49 | 1.325.891.755,37 |

Σημειώσεις του ισολογισμού

- Οι «Βραχυπρόθεσμες απαιτήσεις - Άλλα» αφορούν ποσά εγγυήσεων του Ταμείου που έχουν καταπέσει. Το ποσό αυτό περιλαμβάνει το κεφάλαιο, τους τόκους και τις κυρώσεις που οφείλονται στον κοινοτικό προϋπολογισμό μετά την παρέμβαση του Ταμείου μετά την κατάπτωση μιας εγγύησης.

- Η διαφορά στο «σωρευτικό πλεόνασμα» στα ίδια κεφάλαια σε σχέση με την οικονομική κατάσταση του Ταμείου που παρουσιάζεται στην παράγραφο 3.3 του Παραρτήματος εξηγείται από τις αλλεπάλληλες επαναπληρωμές εγγυήσεων που έχουν καταπέσει και προστίμων οφειλόμενων στο Ταμείο.

- Στους «πληρωτέους λογαριασμούς - λοιπά» του 2006 περιλαμβάνεται η διαχειριστική αμοιβή της ΕΤΕπ, τα έξοδα ελέγχου, τα δεδουλευμένα τέλη ελέγχου κλεισίματος λογαριασμών και τα δεδουλευμένα τέλη είσπραξης που οφείλονται στην ΕΤΕπ μετά την καταβολή των οφειλόμενων στο Ταμείο προστίμων.

2.3.2 Λογαριασμός οικονομικού αποτελέσματος του Ταμείου Εγγύησης προ της ενοποίησης

ΤΕ – Ενοποιημένος λογαριασμός οικονομικού αποτελέσματος (EUR) | 2006 | 2005 |

Έσοδα από χρηματοοικονομικές πράξεις | 52.981.320,04 | 51.555.876,17 |

Έσοδα από τόκους |

Έσοδα από τόκους επί μετρητών και ισοδυνάμων τους | 11.443.127,48 | 6.280.520,69 |

Έσοδα από τόκους επί στοιχείων ΔΠΠ | 41.538.192,56 | 44.158.957,25 |

Άλλα έσοδα από τόκους | -88.004,16 |

Συναλλαγματικά κέρδη | 54.152,53 |

Κέρδη από την πώληση στοιχείων ΔΠΠ | 0,00 | 1.150.249,86 |

Αντιλογισμός ζημιών απομείωσης επί χρηματοοικονομικών στοιχείων ΔΠΠ |

Άλλα χρηματοοικονομικά έσοδα |

Δαπάνες χρηματοοικονομικών πράξεων | -1.015.682,63 | -897.587,75 |

Καταβληθέντες τόκοι |

Καταβληθέντες τόκοι επί μετρητών και ισοδυνάμων τους |

Συναλλαγματικές ζημίες | -128.000,52 |

Ζημίες από την πώληση στοιχείων ΔΠΠ |

Ζημίες απομείωσης στοιχείων ΔΠΠ |

Άλλα χρηματοοικονομικά έξοδα | -887.682,11 | -897.587,75 |

Εκ των οποίων: Διαχειριστική αμοιβή | -714.719,38 | -702.497,47 |

ΠΛΕΟΝΑΣΜΑ ΜΗ ΛΕΙΤΟΥΡΓΙΚΩΝ ΔΡΑΣΤΗΡΙΟΤΗΤΩΝ | 51.965.637,41 | 50.658.288,42 |

ΠΛΕΟΝΑΣΜΑ ΑΠΟ ΣΥΝΗΘΕΙΣ ΔΡΑΣΤΗΡΙΟΤΗΤΕΣ |

Έκτακτα κέρδη |

Έκτακτες Ζημίες |

ΠΛΕΟΝΑΣΜΑ ΑΠΟ ΕΚΤΑΚΤΑ ΣΤΟΙΧΕΙΑ |

ΟΙΚΟΝΟΜΙΚΟ ΑΠΟΤΕΛΕΣΜΑ ΧΡΗΣΗΣ | 51.965.637,41 | 50.658.288,42 |

Σημείωση στον Λογαριασμό οικονομικού αποτελέσματος προ της ενοποίησης:

- Η προσαρμογή το 2005 που αφορούσε τα «Άλλα έσοδα από τόκους» οφείλεται στη μεταβολή της αποτίμησης των εισπρακτέων κυρώσεων.

- Τα «συναλλαγματικά κέρδη» του 2005 αφορούν την αποτίμηση των «Άλλες απαιτήσεις».

Στα «Άλλα χρηματοοικονομικά έξοδα» περιλαμβάνεται η διαχειριστική αμοιβή της ΕΤΕπ, τα έξοδα ελέγχου, τα δεδουλευμένα τέλη ελέγχου κλεισίματος λογαριασμών και τα δεδουλευμένα τέλη είσπραξης που οφείλονται στην ΕΤΕπ μετά την καταβολή των οφειλόμενων στο Ταμείο προστίμων.

3. Πόροι του Ταμείου

3.1. Πληρωμές από τον Γενικό Προϋπολογισμό κατά τη διάρκεια του οικονομικού έτους

Η νομική βάση για τις καταβολές αυτές περιγράφεται στο τμήμα 1 του παραρτήματος.

Ο κανονισμός (ΕΚ) αριθ. 2040/2000 του Συμβουλίου, της 26ης Σεπτεμβρίου 2000 (ΕΕ L 244, 29.9.2000, σ. 27) σχετικά με τη δημοσιονομική πειθαρχία επέτρεψε την εγγραφή στον γενικό προϋπολογισμό αποθεματικού για δάνεια και εγγυήσεις δανείων. Το αποθεματικό αυτό, στο οποίο διατέθηκαν πιστώσεις ύψους 229 εκατ. EUR το 2006, χρησιμοποιείται για την τροφοδότηση του Ταμείου με τη μεταφορά πιστώσεων στο κονδύλιο του προϋπολογισμού από το οποίο πραγματοποιούνται οι πληρωμές προς το Ταμείο.

Σύμφωνα με τη νομική βάση, η αρμόδια για τον προϋπολογισμό αρχή ενέκρινε το 2006 μεταφορά συνολικού ποσού 127.640.000,00 EUR για την τροφοδότηση του Ταμείου.

- Μεταφορά DEC20/2006[3]: EUR 127.640.000,00: η μεταφορά αυτή αποσκοπούσε στη τροφοδότηση του Ταμείου κατ’ εφαρμογή των αποφάσεων του Συμβουλίου της 22ας Δεκεμβρίου 1999, της 6ης Νοεμβρίου 2001 και της 22ας Δεκεμβρίου 2004, σύμφωνα με τους κανόνες που προβλέπονται στο παράρτημα του κανονισμού.

Οι αποφάσεις σχετικά με τη μεταφορά αυτή αναφέρονται στο τμήμα 1 του παραρτήματος.

Η μεταφορά ύψους 127.640.000,00 EUR πραγματοποιήθηκε μέσω του μηχανισμού αντιστάθμισης της επανακαταβολής του πλεονάσματος του Ταμείου ύψους 92.730.000,00 EUR. Ως εκ τούτου, στο Ταμείο καταβλήθηκε καθαρό ποσό 34.910.000,00 EUR στις 31 Ιουλίου 2006.

Στις 30 Ιανουαρίου 2007, το Συμβούλιο ενέκρινε τροποποίηση (βλ. τμήμα 1 της νομικής βάσης) με ισχύ από 1ης Ιανουαρίου 2007. Κύριος στόχος της τροποποίησης είναι η βελτίωση της αποδοτικότητας της χρήσης δημοσιονομικών μέσων τροφοδοτώντας το Ταμείο βάσει του παρατηρούμενου ύψους των εγγυημένων δανείων.

Σύμφωνα με τη Διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση [4], το διαθέσιμο ποσό για τη χρηματοδότηση του Ταμείου θα κινείται μέσω κονδυλίου του τομέα 4 (εξωτερικές σχέσεις) και όχι, όπως στο παρελθόν με ειδικό αποθεματικό[5].

3.2. Τόκοι από τις τοποθετήσεις των ρευστών διαθεσίμων του Ταμείου

Οι τοποθετήσεις των διαθεσίμων του Ταμείου πραγματοποιούνται σύμφωνα με τις αρχές διαχείρισης που προβλέπονται στο παράρτημα της συμφωνίας της 23/25 Νοεμβρίου 1994, μεταξύ της Κοινότητας και της ΕΤΕπ, όπως τροποποιήθηκε από τη συμφωνία αριθ. 1 της 17ης/23ης Σεπτεμβρίου 1996 και τη συμπληρωματική συμφωνία αριθ. 2 της 26ης Απριλίου/8ης Μαΐου 2002. Με τη συμπληρωματική συμφωνία αριθ. 2, οι επενδυτικές αρχές άλλαξαν το 2002 προκειμένου να διορθωθεί η πλεονάζουσα ρευστότητα η οποία ανερχόταν σε ποσοστό μεγαλύτερο του 50% των διαθεσίμων του Ταμείου και η οποία μείωνε την απόδοσή του. Ο περιορισμός για την τοποθέτηση του ενός τρίτου τουλάχιστον των διαθεσίμων του Ταμείου σε βραχυπρόθεσμα επενδυτικά μέσα (διάρκειας μέχρις ενός έτους) διατηρήθηκε, αλλά τα επιλέξιμα μέσα για βραχυπρόθεσμες επενδύσεις επεκτάθηκαν. Περιλαμβάνουν τώρα τίτλους κυμαινόμενου επιτοκίου, ανεξάρτητα από την προθεσμία λήξης τους, καθώς και τίτλους σταθερού επιτοκίου με ανώτατη εναπομένουσα διάρκεια ενός έτους, ανεξάρτητα από την αρχική προθεσμία λήξης τους. Αυτό συμβαίνει λόγω του ότι οι τίτλοι σταθερού επιτοκίου εξοφλούνται στη λήξη τους στο 100% της ονομαστικής τους αξίας, ενώ οι τίτλοι κυμαινόμενου επιτοκίου μπορούν να πωληθούν ανά πάσα στιγμή σε τιμή που πλησιάζει το 100%, ανεξάρτητα από την εναπομένουσα διάρκειά τους. Για να διατηρηθεί η ισορροπία μεταξύ των διαφόρων μέσων των οποίων παρακολουθείται η ρευστότητα, ένα ελάχιστο ποσοστό 18% (που αντιστοιχεί στο διπλάσιο του επιπέδου των πόρων του Ταμείου) τοποθετείται σε μέσα χρηματαγοράς, ιδίως σε τραπεζικές καταθέσεις. Η νέα αυτή διάρθρωση συνέβαλε στη βελτίωση της απόδοσης του Ταμείου, διατηρώντας ταυτόχρονα ένα συνετό επίπεδο ρευστότητας.

Στα τέλη του 2006, η στοχευόμενη διάρθρωση του χαρτοφυλακίου όπως βελτιώθηκε το 2005, ήτοι με ισομερή κατανομή των επενδύσεων σε τίτλους με ληκτότητα μεταξύ 2 και 10 ετών, σχεδόν επιτεύχθηκε. Το 2007 προγραμματίζεται η πλήρης επίτευξή της.

Η απόδοση του χαρτοφυλακίου ήταν ανώτερη του ποσοστού αναφοράς (βλ. παράρτημα, παράγραφος 2.5.2. «απόδοση»). Στα τέλη του 2006, η απόδοση ήταν ανώτερη κατά 6,45 μονάδες βάσης.

Ο κατάλογος των τραπεζών που είναι εξουσιοδοτημένες να δέχονται τις καταθέσεις καταρτίζεται κατόπιν κοινής συμφωνίας μεταξύ της Επιτροπής και της ΕΤΕπ. Ο αρχικός κατάλογος αναθεωρήθηκε σε τακτική βάση υπό το φως των τελευταίων μεταβολών στις αξιολογήσεις της πιστοληπτικής ικανότητας των τραπεζών. Οι περισσότερες από τις τράπεζες αυτές είναι μέλη του συστήματος εκκαθάρισης των συναλλαγών σε ευρώ. Διαθέτουν όλες αξιολόγηση πιστοληπτικής ικανότητας τουλάχιστον Α1 για τους μακροπρόθεσμους τίτλους και Ρ1 για τους βραχυπρόθεσμους τίτλους, ή ισοδύναμη αξιολόγηση της Standard & Poor’s ή της Fitch. Οι τοποθετήσεις που πραγματοποιούνται σε αυτές, διέπονται από κανόνες που αποσκοπούν στην εξασφάλιση ανώτερης απόδοσης και αποφυγής της συγκέντρωσης των κινδύνων.

Το 2006, τα έσοδα από τόκους σε μετρητά ή ισοδύναμα μετρητών των τρεχούμενων λογαριασμών του Ταμείου Εγγύησης και από επενδύσεις σε τίτλους ανήλθαν συνολικά σε 52.981.320,04 ευρώ που κατανέμονται ως εξής:

- Καταθέσεις και τρεχούμενοι λογαριασμοί : 11.443.127,48 EUR· το ποσό αυτό αντιπροσωπεύει την κατάσταση στις 31 Δεκεμβρίου 2006, περιλαμβανομένων των τόκων από τραπεζικές καταθέσεις (10.272.574,00 EUR) και της μεταβολής στους δεδουλευμένους τόκους το 2005 (1.133.419,77 EUR). Οι τρεχούμενοι λογαριασμοί ανήλθαν σε 37.134,31 EUR που περιλαμβάνουν τους τόκους που καταλογίστηκαν στους τρεχούμενους λογαριασμούς.

- Χαρτοφυλάκιο τίτλων : 41.538.192,56 EUR· το ποσό αυτό περιελάμβανε στις 31 Δεκεμβρίου 2006 τόκους ύψους 44.781.061,69 EUR και 1.295.995,14 EUR από μεταβολές δεδουλευμένων τόκων. Οι τόκοι από τίτλους προέρχονται από επενδύσεις σε τίτλους που πραγματοποιήθηκαν σύμφωνα με τις επενδυτικές αρχές της συμφωνίας με την οποία ανατέθηκε στην ΕΤΕπ η διαχείριση των ρευστών διαθεσίμων του Ταμείου. Ωστόσο, από το ποσό αυτό πρέπει να αφαιρεθούν 1.946.873,99 EUR που ενεγράφησαν κατά τη διάρκεια του έτους και αντιπροσωπεύουν τη διαφορά μεταξύ της τιμής εισόδου στο χαρτοφυλάκιο και της αξίας εξόφλησης· η διαφορά αυτή κατανέμεται pro rata temporis στην εναπομένουσα διάρκεια των κατεχόμενων τίτλων (αντιστοιχεί στη χρονική κατανομή των διαφορών υπέρ ή υπό το άρτιο στο λογαριασμό κερδών και ζημιών).

Οι τόκοι αυτοί περιλαμβάνονται στα αποτελέσματα του οικονομικού έτους.

3.3. Ποσά που ανακτήθηκαν από υπερήμερους οφειλέτες

Δεν πραγματοποιήθηκε καμία ανάκτηση το 2006. Απομένει να ανακτηθεί από το Ταμείο ποσό 1.448.433,44 USD λόγω οφειλόμενων τόκων υπερημερίας.

4. Υποχρεωσεισ του Ταμείου

4.1. Πληρωμές για αθέτηση υποχρεώσεων

Το Ταμείο δεν παρενέβη για πληρωμές αθέτησης υποχρεώσεων πληρωμών το 2006.

4.2. Αμοιβή της ΕΤΕπ

Η δεύτερη συμπληρωματική συμφωνία που υπογράφηκε στις 26 Απριλίου και στις 8 Μαΐου 2002, προβλέπει ότι η αμοιβή της τράπεζας προσδιορίζεται με την εφαρμογή σε κάθε διαδοχικό τμήμα των διαθέσιμων του Ταμείου της φθίνουσας ετήσιας προμήθειας που αντιστοιχεί σε κάθε ένα από αυτά. Η αμοιβή υπολογίζεται με βάση τον μέσο όρο των διαθεσίμων του Ταμείου.

Η αμοιβή της τράπεζας για το 2006 ορίστηκε σε 714.719,38 EUR και εγγράφηκε στην κατάσταση των αποτελεσμάτων χρήσης και στα δεδουλευμένα (παθητικό) του ισολογισμού. Η αμοιβή καταβλήθηκε στην ΕΤΕπ τον Φεβρουάριο του 2007.

[1] SEC(2007)

[2] Ο τροποποιημένος κανονισμός ορίζει ότι οι πράξεις υπέρ προσχωρουσών χωρών που καλύπτονται από το Ταμείο Εγγύησης θα εξακολουθήσουν να καλύπτονται από κοινοτική εγγύηση μετά την ημερομηνία προσχώρησης. Ωστόσο, από την ημερομηνία αυτή, παύουν να θεωρούνται εξωτερικές πράξεις της Κοινότητας και καλύπτονται απευθείας από τον Γενικό Προϋπολογισμό της Ευρωπαϊκής Ένωσης και όχι πλέον από το Ταμείο Εγγύησης.

[3] SEC(2006) 646 τελικό.

[4] ΕΕ C139, της 14.06.2006, σ. 1.

[5] Η δημοσιονομική πειθαρχία, ωστόσο, θα εξασφαλίζεται ως εξής :- για δάνεια Μακροοικονομικής Χρηματοδοτικής Συνδρομής, απαιτείται μεμονωμένη απόφαση του Συμβουλίου·- για εγγυημένα δάνεια Ευρατόμ και ΕΤΕπ, το Συμβούλιο εγκρίνει πολυετή ανώτατα όρια.